stanford-oval/wikipedia huggingface dataset:
Pipestone

Pipestonen kaupunki
Pipestone on kaupunki Pipestonen piirikunnassa Minnesotan osavaltiossa Yhdysvalloissa. Pipestonen väkiluku oli noin 4 100 vuonna 2010. Pipestonen pormestarina toimii Laurie Ness. Pipestone perustettiin vuonna 1876.
Aiheesta muualla

Kuvia tai muita tiedostoja aiheesta Pipestone Wikimedia Commonsissa
Pohjan pappila

| Pohjan pappila> Pojo prästgård / Dalkarby prästgård |
| --- | --- |
Sijainti:  Pohja, Raasepori, Uusimaa
Rakennustyyppi:  Pappila
Valmistumisvuosi:  1700-luku
Rakennuttaja:  Pohjan seurakunta
Omistaja:  Yksityinen
Runkorakenne:  Hirsi
Julkisivumateriaali:  Laudoitus
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pohjan pappila (ruots. Pojo prästgård tai Dalkarby prästgård) on historiallinen pappila Pohjan entisessä kunnassa Raaseporissa Uudellamaalla. Pappilan omisti Raaseporin seurakuntayhtymä aina vuoteen 2013 asti, jolloin pappila myytiin yksityiselle taholle. Pappila ympäristöineen on suojeltu.
Pohjan pappilan nykyinen päärakennus on valmistunut 1700-luvulla. Seinien laudoitus ja ikkunat ovat peräisin 1800-luvun lopun remontista. Pohjan pappila on sijainnut samalla paikalla ainakin 1200-luvulta asti. Päärakennus on leveärunkoinen ja mansardikattoinen. Siihen on myöhemmin lisätty altaanityyppiset siipiosat. Pohjan pappilan pihapiiriin kuuluu myös monia vanhoja talousrakennuksia, kuten väentupa, joka toistaa pappilan rakennusmuotoa.
Kauppa- ja teollisuushallitus

Kauppa- ja teollisuushallitus (vuoteen 1918 teollisuushallitus) oli vuosina 1885–1926 toiminut suomalainen valtion keskusvirasto. Sen tuli alkuaan valvoa ja edistää Suomen teollisuutta, koota siitä tilastoja ja katsauksia, antaa lausuntoja sekä johtaa maan teknillisiä oppilaitoksia. Itsenäisyyden aikana toimenkuvaan lisättiin myös kaupan valvontaan liittyviä tehtäviä.
Historia

Teollisuushallitus perustettiin vuoden 1885 alusta yhdistämällä manufaktuurijohtokunta ja vuorihallitus, joiden tehtävät myös siirtyivät sille. Sen yhteyteen perustettiin samana vuonna myös Geologinen komissio. Teollisuushallitus korvattiin 19.11.1918 Kauppa- ja teollisuushallituksella.
Teollisuushallitus määrättiin asetuksella 11.2.1889 ylläpitämään tavaramerkkirekisteriä, 2.5.1895 kaupparekisteriä ja 21.1.1898 patenttirekisteriä.
Koska Kauppa- ja teollisuushallituksen tehtävien katsottiin olevan suurelta osin päällekkäisiä Kauppa- ja teollisuusministeriön tehtävien kanssa, virasto lakkautettiin vuoden 1926 alusta ja sen tehtävät siirrettiin ministeriölle. Vuonna 1941 perustettiin Patentti- ja rekisterihallitus samoja tehtäviä hoitamaan.
Historia > Pääjohtajat

Titteli vuoteen 1919 yli-intendentti, sen jälkeen ylijohtaja
Adolf Edvard Arppe 1884–1890
Carl Gustaf Sanmark 1890–1901
Axel Fredrik Tigerstedt 1901–1917
Jalmar Castrén 1917
Frans Alfred Paloheimo vt. 1918–1919
Ferdinand von Wright vt. 1919
Matti Viljanen 1919–1921
Hugo Blankett vt. 1922–1925
Aiheesta muualla

Tietoa Kauppa- ja teollisuushallituksen arkiston käytöstä
Pohjoinen hautausmaa

Pronssireliefi Kotiinpaluu. ...Katoavan on pukeuduttava katoamattomuuteen...
Menneitten sukupolvien muistomerkki. Ikaalisten vanha kirkko 
oli tällä paikalla vuoteen 1828. Ympärillä lepää vainajia ainakin viideltä vuosisadalta.
Psalmi 145.
Pohjoinen hautausmaa on Ikaalisten Kurinrannassa sijaitseva hautausmaa. Hautausmaata on laajennettu monta kertaa, viimeksi 1980-luvulla. Hautausmaan oma osasto uurnahaudoille valmistui vuonna 2004 ja muistelupaikka menneiden sukupolvien muistomerkin yhteyteen vuonna 2006
Peter Welch

| Peter Welch |
| --- | --- |
 Virallinen muotokuva 2023
Yhdysvaltain senaattori Vermontista
 3. tammikuuta 2023 – Yhdessä Bernie Sandersin kanssa  
Edeltäjä:  Patrick Leahy
Yhdysvaltain edustajainhuoneen jäsen Vermontin vaalipiiristä
 3. tammikuuta 2007 – 3. tammikuuta 2023  
Edeltäjä:  Bernie Sanders
Seuraaja:  Becca Balint
Vermontin senaatin president pro tempore
 8. tammikuuta 2003 – 3. tammikuuta 2007  
Edeltäjä:  Peter Shumlin
Seuraaja:  Peter Shumllin
 9. tammikuuta 1985 – 4. tammikuuta 1989  
Edeltäjä:  Robert A. Bloomer
Seuraaja:  Doug Racine
Vermontin senaatin vähemmistöjohtaja
 5. tammikuuta 1983 – 8. tammikuuta 1985  
Edeltäjä:  Robert V. Daniels
Seuraaja:  Allen D. Avery
Vermontin senaatin jäsen Windsorin vaalipiiristä
 13. joulukuuta 2001 – 3. tammikuuta 2007  
Edeltäjä:  Cheryl Rivers
Seuraaja:  Alice Nitka
 7. tammikuuta 1981 – 4. tammikuuta 1989  
Edeltäjä:  Herbert Odgen
Seuraaja:  Richard McCormack
Henkilötiedot
Syntynyt: 2. toukokuuta 1947 (ikä 77) Springfield, Massachusetts, Yhdysvallat
Tiedot
Puolue:  demokraatit
Aiheesta muualla
welchforvermont.com
Peter Francis Welch (s. 2. toukokuuta 1947 Springfield, Massachusetts) on yhdysvaltalainen juristi ja demokraattipoliitikko. Hän on edustanut Vermontin osavaltiota Yhdysvaltain senaatissa vuodesta 2023 lähtien voitettuaan vastaehdokkaansa republikaanien Gerald Malloyn vuoden 2022 vaaleissa. Tätä ennen hän edusti Vermontin vaalipiiriä Yhdysvaltain edustajainhuoneessa vuodesta 2007 vuoteen 2023. Welch toimi senaattorina Vermontin senaatissa vuosina 1981–1989 ja myöhemmin vuosina 2001–2007.
Hän oli puolueensa senaattoreista ensimmäinen, joka vaati vuonna 2024 Joe Bidenin vetäytymistä vuoden 2024 presidentinvaaleista.
Aiheesta muualla

Welchin senaattissivut (englanniksi)
Welchin kampanjasivut (englanniksi)
Perinnöllisyyslääketiede

Perinnöllisyyslääketiede eli kliininen genetiikka on lääketieteen kliininen erikoisala. Perinnöllisyyslääketieteen erikoislääkäreitä kutsutaan myös perinnöllisyyslääkäreiksi. Perinnöllisyyslääketiede on myös yliopistojen oppiaine. Osa alan opettajista ja tutkijoista on perinnöllisyyslääketieteen tai lääketieteellisen genetiikan dosentteja ja professoreja.
Historia

Suomessa perinnöllisyyslääketiede on ollut oma erikoisalansa.
Perinnöllisyyslääketiede on ollut Euroopan unionin hyväksymä erikoisala eli EU-spesialiteetti vuodesta 2011 alkaen. Vuonna 2021 erikoisalan yksiköitä oli Helsingin, Turun, Tampereen, Kuopion ja Oulun yliopistollisissa sairaaloissa.
Ala kehittyy nopeasti ja alan palvelujen tarve kasvaa. Vuonna 2020 yliopistosairaaloiden yksiköissä työskenteli 32 erikoislääkäriä, mutta vuoteen 2035 mennessä erikoislääkäreitä arvioidaan tarvittavan 51 (0,9:100 000 asukasta).
Tehtävät

Perinnöllisyyslääketiede edustaa terveydenhuollossa suurinta genetiikan ja genomiikan asiantuntemusta ja avustaa muita erikoisaloja ja perusterveydenhuoltoa niihin liittyvissä kysymyksissä. Alan erikoislääkäreillä on teoreettinen ja käytännön koulutus genomitiedon tulkintaan, soveltamiseen potilaiden hoidossa ja eettisiin kysymyksiin.. Yliopistosairaaloiden perinnöllisyyslääketieteen yksiköt huolehtivat, suunnittelevat ja yhteen sovittavat alueellisesti keskittämisasetuksen 4 §:n mukaan yliopistosairaalatasolle keskitetyn harvinaissairauksien ehkäisyn, diagnostiikan ja hoidon suunnittelun (yhdessä pienempien kansallisen harvinaissairauksien ohjelman

mukaisten harvinaissairauksien yksiköiden kanssa), osan valtakunnallisen seulontaohjelman mukaisista jatkotutkimuksista sekä vaativiin diagnostisten erikoisalojen tutkimuksiin luettavat kliinisen genetiikan tutkimukset[lähde? ].
Käytännössä perinnöllisyyslääketieteen yksiköiden poliklinikoille lähetetään perusterveydenhuollosta ja erikoissairaanhoidosta ne potilaat, joiden kohdalla tarvitaan vaativampaa geneettisten sairauksien kliinistä tai laboratoriodiagnostiikkaa, hoidon tai ennaltaehkäisyn suunnittelua tai perinnöllisyysneuvontaa. Harvinaiset geneettiset oireyhtymät, sikiödiagnostiikka ja perinnöllinen syöpäalttius muodostavat suurimmat potilasryhmät. Vakavia sairauksia ennustavat geneettiset analyysit, kantajuustutkimukset, sikiötutkimukset ja niihin liittyvä perinnöllisyysneuvonta ovat perinnöllisyyslääketieteen erikoissairaanhoitoa.
Geneettisten harvinaissairauksien ja esimerkiksi geneettisen syöpäalttiuden geneettisten syiden tunnistaminen sekä hoidon ja ennaltaehkäisyn räätälöinti niiden mukaan edustavat yksilöllistetyn lääketieteen ja genomilääketieteen sitä osaa, joka vuonna 2003 valmistuneen Human Genome Projectin jälkeen ei ole enää tutkimusasteella vaan on jo otettu laajalti käyttöön terveydenhuollossa[lähde? ].
Pentagon Design

Pentagon Design on vuonna 1996 perustettu suomalainen designtoimisto. Yrityksen perustajat ovat Arni Aromaa ja Sauli Suomela. Pentagon Design suunnittelee palveluita, kaupallisia tiloja, tuotteita, pakkauksia sekä yritys- ja tuoteidentiteettejä.
Pentagon Designin omistajat Aromaa ja Suomela saivat vuonna 2010 Ornamon ja Grafia ry:n yhdessä myöntämän Vuoden teollinen muotoilija -nimityksen.  Yrityksen 15-vuotisjuhlanäyttely Suunnittelupöydällä oli huhti–toukokuussa 2012 Designmuseossa. Vuonna 2012 Aromaa ja Suomela saivat muotoilun valtionpalkinnon.
Yrityksen liikevaihto vuonna 2019 oli noin 2 miljoonaa euroa ja henkilökuntaa sillä oli 28.
Aiheesta muualla

Pentagon Designin verkkosivut (Arkistoitu – Internet Archive)
Pertti Niemistö

Väinö Veli Pertti Niemistö (8. huhtikuuta 1931 Helsinki – 11. tammikuuta 1999 Helsinki) oli suomalainen juristi, yritysjohtaja ja taiteen mesenaatti, joka sai kauppaneuvoksen arvonimen.
Niemistön vanhemmat olivat toimitusjohtaja, diplomi-insinööri Väinö Niemistö ja Elma Kolehmainen ja puoliso vuodesta  1960 Henna Sinikka Seppälä. Sijoittaja Kari Niemistö on heidän poikansa. Pertti Niemistö tuli ylioppilaaksi Helsingin Suomalaisesta normaalilyseosta 1950 ja valmistui lainopin kandidaatiksi Helsingin yliopistosta 1957. Varatuomarin arvon hän sai 1960. Niemistö oli Suomen Vakuutusyhtiöiden Keskusliiton lakimies ja hallituksen sihteeri 1959–1961 ja appensa perustaman Hämeen Peruna Oy:n toimitusjohtaja ja hallituksen puheenjohtaja 1961–1984. Hänellä oli myös useita liike-elämän ja muita luottamustehtäviä. Sotilasarvoltaan Niemistö oli reservin kapteeni (1984). Hän sai kauppaneuvoksen arvonimen 1981. Taiteen mesenaattina tunnettu Niemistö perusti vaimonsa kanssa Henna ja Pertti Niemistön kuvataidesäätiö Ars Fennican vuonna 1990.
Pietarsaaren seutukunta

| Pietarsaaren seutukunta Jakobstadsregionen |
| --- | --- |

 sijainti 
Väkiluku:  49 830 25:nneksi suurin 31.12.2021 
Pietarsaaren seutukunta (ruots. Jakobstadsregionen) on yksi Suomen seutukunnista. Se sijaitsee Pohjanmaan maakunnassa. Siihen kuuluu viisi kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 154. Seudulla asuu 50 404 henkilöä.
Kunnat

| Vaakuna | Kunta | Väkiluku (2024) | Maapinta- ala km² | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Kruunupyy | 6 340 | 713 | 9 | 8.9 % | 19 % | 76 % | 5 % |
|  | Luoto | 5 889 | 142 | 41 | 8.3 % | 5 % | 91 % | 3 % |
|  | Pedersören kunta | 11 241 | 794 | 14 | 9 % | 8 % | 88 % | 4 % |
|  | Pietarsaari | 19 467 | 88 | 220 | 9 % | 31 % | 54 % | 15 % |
|  | Uusikaarlepyy | 7 467 | 733 | 10 | 8.6 % | 7 % | 84 % | 10 % |
|  | yhteensä | 50 404 | 2 471 | 20 |  | 18 % | 73 % | 9 % |
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2023 tilanteen mukainen.
| Pietarsaaren seutukunnan väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 45 969 | 45 969 |
| 1980 | 1980 |    | 47 051 | 47 051 |
| 1985 | 1985 |    | 47 982 | 47 982 |
| 1990 | 1990 |    | 48 202 | 48 202 |
| 1995 | 1995 |    | 48 668 | 48 668 |
| 2000 | 2000 |    | 48 343 | 48 343 |
| 2005 | 2005 |    | 48 655 | 48 655 |
| 2010 | 2010 |    | 49 554 | 49 554 |
| 2015 | 2015 |    | 49 958 | 49 958 |
| 2020 | 2020 |    | 49 669 | 49 669 |
Lähde: Tilastokeskus.
Aiheesta muualla

Pietarsaaren seudun Kehittämisyhtiö Concordia
Kruunupyyn kunnan kotisivut
Luodon kunnan kotisivut
Pedersören kunnan kotisivut
Pietarsaaren kaupungin kotisivut
Uudenkaarlepyyn kaupungin kotisivut
Pertti Niittylä

Pertti Ilmari Niittylä (s. 16. tammikuuta 1956 Virrat, Suomi) on suomalainen pikaluistelija.
Uransa aikana Niittylä kilpaili neljissä talviolympialaisissa (1976–1988), yhdeksän kertaa yleisluistelijoiden MM-kisoissa ja 11 kertaa EM-kisoissa sekä kolme kertaa sprinttereiden MM-kilpailuissa. Hänen paras saavutuksensa olympialaisista on kuudes sija 5 000 metrillä Sarajevossa 1984. Calgaryssa 1988 hän toimi avajaisissa Suomen joukkueen lipunkantajana.
Pikaluistelun maailmancupin osakilpailussa Niittylä oli parhaimmillaan kakkossijalla, 1 500 metrillä Innsbruckissa 11. tammikuuta 1987. Kaksi kertaa hän oli osakilpailussa kolmas.
SM-tasolla Niittylä voitti yleisluistelussa miesten Suomen mestaruuden kymmenen kertaa ja sprintterien Suomen mestaruuden yhden kerran.
Vuosina 2009–2015 Niittylä toimi Suomen Luisteluliiton puheenjohtajana. Hän on toiminut myös Luisteluliiton varapuheenjohtajana ja huippuluisteluvaliokunnan puheenjohtajana.
Pez

Pez-annosteijoita.
Pezejä.
Pez on itävaltalainen karamellimerkki. Sen muovinen annostelulaite tai yleensä 4–5 samaa sarjaa edustavaa annostelijaa vaihtuu kuukausittain. Annostelijassa on värikäs varsi, jolla on piirrossarjan tai animaatioelokuvahahmon pää. Taittamalla päätä taaksepäin saa annostelijasta pienen hedelmäpastillin.
Pezin kehitti Wienissä vuonna 1927 karamellivalmistaja Eduard Haas III. Alun perin niitä myytiin tavallisessa peltirasiassa, kunnes muovien käyttö opittiin toisen maailmansodan jälkeen ja Oscar Uxa keksi peltirasiaa hygienisempinä pidetyt muoviset annostelijat vuonna 1948. Suomessa Peziä alkoi maahantuoda, pian myös valmistaa, suklaatehdas Hellas. Tuotetta kutsuttiin sen mainoksissa termillä ”puristettu virkiste” ja annostelulaitetta nimellä ”lipas”. Yhtenä myyntiargumenttina mainittiin tekstissä, että Pez ”ei rapise teatterissa”. 1970-luvulla Pezin maahantuojaksi vaihtui Alex F. Lindberg Oy, ja nykyisin se on Oy Arvid Nordquist Finland Ab.
Sana "Pez" tulee saksan piparminttua tarkoittavasta vastineesta Pfefferminz, jossa on otettu sanan ensimmäinen, keskimmäinen ja viimeinen kirjain.
Pezin keräilyn harrastajille järjestetään tapaamisia Suomessa, Ruotsissa, Israelissa, Indonesiassa, USAssa, Portugalissa ja Itävallassa sekä Espanjassa, Japanissa ja Ranskassa. Pezeistä on tehty useita keräilijöiden paketteja (2–8 annostelijaa), kuten Hobitti, Taru sormusten herrasta, Ihmemaa Oz, Yhdysvaltain presidentit ja Elvis Presley.
Tarinan mukaan Pierre Omidyar perusti eBay-verkkokauppasivuston vuonna 1995, koska oli innokas Pez-annostelijoiden keräilijä ja halusi helpottaa harrastustaan. Tämän tarina on eBay sittemmin todennut tekaistuksi.
1960-luvun taitteeseen sijoittuvassa Rob Reinerin elokuvassa Stand by Me – viimeinen kesä (1986) esimurrosikäiset pojat pohtivat leirinuotiolla muun muassa, että jos pitäisi valita yksi ruoka mitä pitäisi syödä koko loppuelämän, mikä se olisi. ”Tuo on helppo, Pez-karkit tietenkin! Kirsikanmakuinen Pez!”
Aiheesta muualla

Kuvia tai muita tiedostoja aiheesta Pez Wikimedia Commonsissa
FinnPezin kotisivut
Nordic Pez collectors
Pietarsaaren ruotsalainen seurakunta

| Pietarsaaren ruotsalainen seurakunta Jakobstads svenska församling |
| --- | --- |

 tunnus :  sijainti 
 Pietarsaaren kirkko
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Pedersören rovastikunta
Pääkirkko:  Pietarsaaren kirkko
Perustettu:  1963
Jäsenmäärä:  8 580 (2021)
– Osuus asukkaista:  80,4 %
Kirkollisvero:  1,80 %
Kirkkoherra:  Jockum Krokfors
Verkkosivusto
Infobox OKNimi-testi OK: 
Pietarsaaren ruotsalainen seurakunta (ruots. Jakobstads svenska församling) on seurakunta Pohjanmaalla, Pietarsaaressa. Seurakunta kuuluu Porvoon hiippakunnassa Pedersören rovastikuntaan ja Pietarsaarenseudun seurakuntayhtymään. Kirkkoherrana toimii Jockum Krokfors.
Herätysliikkeet

Pietarsaaren ruotsalainen seurakunta kuuluu ympäröivän maaseudun tavoin ruotsinkielisen rauhansanalais-lestadiolaisen liikkeen kannatusalueeseen. Pietarsaaressa on myös evankelisen herätysliikkeen kohtalaista kannatusta.
Papisto

Seuraavat henkilöt ovat toimineet Pietarsaaren ruotsalaisen seurakunnan kirkkoherroina:
1963–1973: Runar Backman
1978–2007: Jan-Erik Nyman
2007–2019: Bo-Göran Åstrand
2020→ Jockum Krokfors
Pietro Longhi

| Pietro Longhi |
| --- | --- |

Henkilötiedot
Syntynyt: 1702 Venetsia
Kuollut: 8. toukokuuta 1785 Venetsia
Taiteilija
Salanimi:  Pietro Longhi
Pietro Longhi (1702 Venetsia –  8. toukokuuta 1785 Venetsia) oli italialainen (venetsialainen) rokokoo-ajan taidemaalari.
Elämä ja ura

Hopeasepän poika Longhi oli Antonio Palestran ja Giuseppe Maria Crespin oppilas Bolognassa ja omistautui 1700-luvun Venetsian jokapäiväisen seurapiirielämän kuvaamiseen. Hänen teoksiinsa kuuluu kevyt sosiaalinen komedia - elämä kahvilassa, kampaamossa, tanssikoulussa ja puvustamossa. Traaginen tai edes vakava sävy ei juuri esiinny hänen töissään, jotka väriltään erottuvat yleensä pehmeän sävynsä ansiosta. Maalaukset ovat yleensä pienimuotoisia ja erittäin huolellisesti sommiteltuja, ja niitä on säilynyt runsaasti. Hän maalasi myös maisemia ja satunnaisia muotokuvia. Longhi oli Venetsian taideakatemian perustajajäsen vuonna 1756.
Venetsialainen perhe
Sarvikuononäyttely
Tanssitunti
Aiheesta muualla

Kuvia tai muita tiedostoja aiheesta Pietro Longhi Wikimedia Commonsissa
Pohjan neiti

Kohtaus ensimmäisen suomenkielisen oopperan, Merikannon Pohjan neidin, kantaesityksestä Viipurissa vuonna 1908. Väinämöisen roolissa Abraham Ojanperä ja Pohjan neitinä Mally Burjam-Borga.
Pohjan neiti on Oskar Merikannon Suomalaisen Kirjallisuuden Seuran oopperakilpailuun säveltämä teos, joka valmistui vuonna 1898. Se on ensimmäinen suomenkielinen oopperateos. Merikanto oli aikaisemmin säveltänyt pääasiassa yksinlauluja, ja oopperan parasta antia ovatkin sen melodiat. Orkestrointi on sen sijaan varsin vaatimatonta.  Taloudellisten vaikeuksien vuoksi ooppera sai ensiesityksensä vasta Viipurin laulujuhlilla vuonna 1908. Teoksen kalevalamittaisen libreton kirjoitti Antti Rytkönen L. N. Achtén suunnitteleman juonen ympärille. Achté yritti saada teokseen mahtumaan lähes kaikki Kalevalan keskeiset tapahtumat, mikä heikensi teoksen draaman kaarta.
Ensiesityksen jälkeen teoksen musiikki sai kiitosta, mutta librettoa moitittiin.
Merikannon teos oli ainoa oopperakilpailuun valmistunut teos, mutta palkintolautakunta totesi palkitessaan Merikantoa:
»Oopperan musiikki on ennen kaikkea yksinkertainen ja sävelmikäs. Tuskin saattoi odottaa, että kukaan tämän vuosisadan lopulla olisi voinut kirjoittaa niin viatonta, luonnollista ja helppoa musiikkia. (...) Kaikessa yksinkertaisuudessaan tämä musiikki ei suinkaan - muutamia poikkeuksia lukuunottamatta - ole triviaali, kiitos olkoon sille kansalliselle sävylle, joka on koko teokselle luonteenomainen."»
Aiheesta muualla

Pohjan neito. Wiipuri, 18.06.1908, nro 138, s. 4.  Kansalliskirjasto. Viitattu 26.06.2014.
Pohjan neito. Karjala, 19.06.1908, nro 139, s. 6.  Kansalliskirjasto. Viitattu 26.06.2014.
Pohjan neidon synty. Karjala, 19.06.1908, nro 139, s. 6.  Kansalliskirjasto. Viitattu 26.06.2014.
Ensimmäinen suomalainen ooppera Pohjan neito. Aamulehti, 21.06.1908, nro 141, s. 3.  Kansalliskirjasto. Viitattu 26.06.2014.
Pohjan neito (arvostelu). Wiipuri, 24.06.1908, nro 143, s. 3.  Kansalliskirjasto. Viitattu 26.06.2014.
Pohjan kruunu

| Pohjan kruunu |
| --- | --- |

Latinankielinen nimi:  Corona Borealis
Lyhenne:  CrB
Genetiivi:  Coronae Borealis
Rektaskensio:  16h
Deklinaatio:  +30°
Ala taivaasta:  179 neliöastetta
Tähtien määrä (magnitudi < 3):  1
Kirkkain tähti:  Alphecca (2,2 mag.)
Meteoriparvet:  ei
Naapuri- tähdistöt:  Herkules  Karhunvartija  Käärme
 Näkyy leveysasteiden +90° ja −50° välillä 
Pohjan kruunu (latinaksi Corona Borealis, genetiivi Coronae Borealis) on pieni Herkuleen ja Karhunvartijan välissä oleva pohjoistaivaan tähdistö, joka näyttää puoliympyrältä.
R Coronae Borealis (R CrB) on taivaan erikoisimpia tähtiä, harvinaisen luokkansa prototyyppi, joka tunnetaan niin sanottuna käänteisenä novana. Normaalisti sen kirkkaus on 5,9 magnitudia, mutta yhtäkkiä se saattaa muutamien päivien tai viikkojen kuluessa heiketä 8 magnitudia, jonka jälkeen se palautuu hitaasti ennalleen viikkojen tai kuukausien kuluessa. On arveltu, että siitä irtaantuu ajoittain valoa pimentäviä hiiligrafiittipilviä. Viimeisimpien tietojen mukaan tähti olisi syntynyt kahden tähden yhteensulautumisen tai törmäyksen tuloksena.
T Coronae Borealis (T CrB) on toistuva nova. Nykyään sen kirkkaus on +10,2 magnitudia, mutta vuosina 1866 ja 1946 se yhtäkkiä kirkastui +2 magnitudiin.
| --- | --- |
Tähdet:  α CrB, β CrB, γ CrB, θ CrB, ε CrB, δ CrB, ζ2 CrB, τ CrB, κ CrB, ξ CrB, ι CrB, η CrB A, μ CrB, ν1 CrB, σ CrB A, ρ CrB, ν2 CrB, λ CrB, ο CrB, π CrB, υ CrB, R CrB, η CrB B, 23 Her, σ CrB B, S CrB, XO-1
Eksoplaneetat:  ρ CrB b, XO-1 b
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Peíros

| Peíros Πείρος |
| --- | --- |
 Peíros-jokea.
Alkulähde:  Erýmanthos-vuori  38°04′44″N, 21°46′15″E
Laskupaikka:  Patraksenlahti, Gialós, Dytikí Achaḯa, Akhaia, Länsi-Kreikka  38°09′04″N, 21°34′25″E
Maat:  Kreikka
Pituus:  42,6 km
Peíros (kreik. Πείρος) eli Kamenítsa (Καμενίτσα) eli Nezerítiko (Νεζερίτικο), antiikin Peiros (m.kreik. Πεῖρος, lat. Peirus) tai Akheloos (m.kreik. Ἀχελῷος, Akhelōos, lat. Achelous), on joki Akhaiassa Peloponnesoksen niemimaalla Kreikassa. Sen pituus on noin 42,6 kilometriä. Joki saa alkunsa Erýmanthos-vuorelta ja laskee Patraksenlahteen lähellä  Dytikí Achaḯan kunnan Gialóksen kylää.
Peíros on Akhaian vuolain joki. Sen suurin sivujoki on Parapeíros, antiikin Teutheas. Muita sivujokia ovat Serdiní sekä Vorílas eli Mégas Melás. Joen nimen arvellaan tulevan muinaiskreikan sanasta peirō (πείρω), ’puhkaista’, sillä se kulkee läpi Erýmanthos-vuorten. Nimet Kamenítsa ja Nezerítiko viittaavat seudun kyliin.
Antiikin aikana Peiros virtasi ohi Farain, jossa sitä kutsuttiin nimellä Pieros (Πίερος). Strabon kutsuu jokea eräässä kohdassa nimellä Melas (Μέλας).
Aiheesta muualla

Kuvia tai muita tiedostoja aiheesta Peíros Wikimedia Commonsissa
Politikó

| Politikó Πολιτικό |
| --- | --- |
 Politikó
 Koordinaatit: 35°01′41″N, 33°14′33″E 
Valtio:   Kypros
Alue:  Nikosia
Hallinto:  
 – Asutustyyppi:  kylä ja kyläyhdyskunta
Väkiluku (2011):  419
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Politikó (kreik. Πολιτικό) on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on 419 (2011).
Politikón kylä sijaitsee Kyproksen keskiosissa linnuntietä noin 22 kilometriä lounaaseen saaren pääkaupungista Nikosiasta. Antiikin aikana kylän paikalla sijaitsi Tamassoksen kaupunki. Kylässä sijaitsee Pyhän Herakleidioksen luostari (Moní Agíou Irakleidíou).
Keijo Alho

Keijo Alho vuonna 1967.
Keijo Olavi Alho (7. lokakuuta 1907 Rauma – 25. lokakuuta 1994 Kauniainen) oli suomalainen historiantutkija ja taloustieteilijä.